### Beslutning

Godkendt.

### Sagsfremstilling

## Resume og sagens baggrund

Kommunalbestyrelsen har i 2022 givet en anlægsbevilling på 2,36 mio. kr. til brovedligeholdelse i 2023 (fremrykket i forbindelse med covid-19). Beløbet blev finansieret af det afsatte rådighedsbeløb.

Ifølge Principper for Økonomistyring skal anlægsregnskaber over 2 mio. kr. aflægges særskilt.

## Indstillinger

Direktøren indstiller, at anlægsregnskabet for Brovedligeholdelse i 2023 (fremrykket i forbindelse med covid-19) godkendes.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

Kommunalbestyrelsen har i 2022 givet en samlet anlægsbevilling på 2,36 mio. kr. til brovedligeholdelse i 2023 (fremrykket i forbindelse med covid-19).

Anlægget er afsluttet i 2024, og der aflægges anlægsregnskab herfor.

Der forelægges følgende anlægsregnskab til godkendelse:

|  |  |  |  |
| --- | --- | --- | --- |
|  | Bevilling  Kr. | Regnskab  Kr. | Mer-/mindrefor brug  (mindreforbrug = + og merforbrug = -)  Kr. |
| Brovedligeholdelse 2023 fremrykning | 2.361.999 | 2.359.185 | 2.814 |
| I alt | 2.361.999 | 2.359.185 | 2.814 |

Specifikation af anlægsregnskabet fremgår af bilag.

Det tekniske områdes bemærkninger:

Brovedligeholdelse og fremrykning fra 2023 fokuserede primært på en totaludskiftning af stibroen over [adresse] ved [adresse]. Den eksisterende betonbro var stærkt nedbrudt, og store dele af armeringen var blotlagt. Broen blev derfor fjernet og erstattet med en præfabrikeret stålbro.

Projektet vakte stor interesse både i lokalbefolkningen og i medierne. Selve broløftningen og etableringen blev gennemført i vinterferien for at minimere gener.

Den nye stålbro er designet med fokus på holdbarhed og Arne Mathiesen. Derudover forbedrer den vandmiljøet og vandgennemstrømningen i kanalen, da den spænder uden midterunderstøtning.

## Økonomiske konsekvenser

Anlægsregnskabet viser et mindreforbrug på 2.814 kr., som blev tilført kassebeholdningen i forbindelse med regnskabsaflæggelsen for 2024.

### Sagens forløb

13/05/2025 Teknik- og Miljøudvalget
Anbefales.
21/05/2025 Økonomiudvalget
Anbefales.